proxectonos/corpus_dominio_legal_administrativo_tmp huggingface dataset:
ORDE do 24 de xaneiro dc 1995 sobre concesión do título-licencia de axencia de viaxes do grupo minorista a Viajes Anatour, S.L., co nº XC-156, e con casa central na rúa Peregrina, 22 entreplanta de Pontevedra.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 20/02/1995

Visto o expediente instruído por instancia de Ana Rodríguez Granados, na súa calidade de adminis
tradora da sociedade Viajes Anatour, S.L, en solicitude de concesión do oportuno título-licencia da axencia de viaxes do grupo minorista.
Resultando que á referida solicitude da dita empresa se acompañou a documentación que se indica no artigo 4 e concordantes do Regulamento das axencias de viaxes aprobado polo Decreto 155/1989, do 22 de xuño, que regula o exercicio da actividade profesional que compete ás axencias de viaxes, e no que se especifican os documentos que terán que presentarse coa solicitude de outorgamento do título-licencia.
Resultando que tramitado o oportuno expediente, aparecen cumpridas as formalidades e xustificados os extremos que se sinalan nos artigos 4, 5 e 6 do regulamento.
Considerando que, na empresa solicitante concorren tódalas condicións esixidas polo Decreto 155/l989, do 22 de xuño, para a obtención do título-licencia de axencia de viaxes do grupo minorista.
Vistos o Real decreto 2.086/1983, do 1 de setembro, de traspaso de funcións e servicios do Estado á Comunidade Autónoma de Galicia da Xunta de Galicia e do seu presidente, e o Decreto 155/1989, do 22 de xuño, polo que se aproba o regulamento das axencias de viaxes de Galicia, esta consellería ten a ben resolver:
Artigo único. Concédese título-licencia de axencia de viaxes do grupo minorista, co nº XG-156, a Viajes Anatour, S.L., con casa central na rúa Peregrina, 22, entreplanta, de Pontevedra, que poderá exerce-la súa actividade mercantil a partir da data de publicación desta orde no DOG, con suxeición ós preceptos do Decreto 155/1989, do 22 de xuño, polo que se aproba o regulamento das axencias de viaxes de Galicia.
Contra esta resolución, o interesado poderá interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da súa publicación no Diario Oficial de Galicia.
Santiago de Compostela, 24 de xaneiro de 1995.
Dositeo Rodríguez Rodríguez
Conselleiro da Presidencia e Administración Pública
DECRETO 45/1995, do 3 de febreiro, polo que se declara ben de interese cultural con categoría de monumento histórico artístico a favor do Pazo de Rial, en Vilaxoán, concello de Vilagarcía de Arousa (Pontevedra).
CONSELLERÍA DE CULTURA — III. OUTRAS DISPOSICIÓNS — 15/02/1995

Por Resolución do 8 de xaneiro de 1980 (BOE do 9 de febreiro), do Ministerio de Cultura, incoouse expediente para a declaración de ben de interese cultural con categoría de monumento histórico artís
tico a favor de Pazo de Rial, sito en Vilaxoán, concello de Vilagarcía de Arousa (Pontevedra).
A Conselleria de Cultura, por Resolución do 27 de abril de 1994 (DOG do 14 de xuño), incoou expediente para a delimitación do seu contorno, dando cumprimento ó disposto no artigo 18 da Lei 16/1985, do 25 de xuño, do patrimonio histórico, e artigo 5 do Decreto 430/1991, do 30 de decembro, da Consellería de Cultura.
A tramitación do mencionado expediente levouse a cabo de acordo co establecido na Lei 16/1985, do 25 de xuño, do patrimonio histórico, e co artigo 2º, punto 1º, parágrafo 2 do Real decreto 64/1994, do 21 de xaneiro, que modifica o Real decreto 111/1986, do 10 de xaneiro, de desenvolvemento da Lei do patrimonio histórico.
Tendo en conta o establecido no artigo 8 do Decreto 430/1991, do 30 de decembro, e por proposta do conselleiro de Cultura, e logo da deliberación do Consello da Xunta de Galicia, na súa reunión do día tres de febreiro de mil novecentos noventa e cinco,
DISPOÑO:
Artigo 1.-Declarar ben de interese cultural con categoría de monumento histórico artístico o Pazo de Rial, sito en Vilaxoán, concello de Vilagarcía de Arousa (Pontevedra) coa delimitación que figura no anexo I.
Artigo 2.-A zona afectada pola declaración é a comprendida na delimitación que consta no anexo I e no plano do anexo II.
Artigo 3.-O presente decreto será notificado ó Rexistro de Bens de Interese Cultural de Galicia e ó Rexistro Xeral do Ministerio de Cultura.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, tres de febreiro de mil novecentos noventa e cinco.
Manuel Fraga Iribarne
Presidente
Víctor Manuel Vázquez Portomeñe
Conselleiro de Cultura
ANEXO I
«Comeza na punta do Rial (punto l), diríxese pola liña costeira ata a estrada xeral N-550 de Vilagarcía de Arousa a Cambados no encontro co camiño do Rial que vai ó lugar da Lagoa (punto 2); segue polo devandito camino ata a encrucillada co camiño Lagoa-Baixada á ponte (punto 3); desde aquí segue por este camiño, atravesando a ponte ata a encrucillada coa rúa 2 da urbanización «El Rial» (punto 4), segue pola rúa 2 ata o cruzamento coas rúas 1 e 3 (punto 5); continúa en liña recta ata o seu encontro co camiño Saradelo no punto 6 polo que continúa ata o punto 7 na estrada xeral N-550 de Vilagarcía de Arousa a Cambados. Atravesa a dita estrada e continúa polo camiño de fronte 115 m ata a primeira encrucillada (punto 8), desde aquí continúa polo camiño da dereita, cara ó norte, ata pecha-lo contorno de protección no sitio de partida na Punta do Rial».
RESOLUCIÓN do 2 de febreiro de 1995 pola que se convocan 50 cursos básicos de protección civil, dirixidos ós membros das agrupacións de voluntarios de protección civil da Comunidade Autónoma de Galicia.
ACADEMIA GALEGA DE SEGURIDADE — III. OUTRAS DISPOSICIÓNS — 15/02/1995

Dentro do programa de actividades que a Academia Galega de Seguridade, en colaboración coa Secretaría Xeral para a Protección Civil, ten previsto realizar no ano 1995, conforme as funcións que ten encomendadas pola Orde do 22 de abril de 1994, pola que se regula a formación do persoal voluntario de protección civil, anúnciase a celebración de 50 cursos de protección civil, que deberán desenvolverse conforme as seguintes bases:
Obxectivos.
Dota-lo persoal voluntario de protección civil que asiste ós cursos dunha formación teórico-práctica que lle permita realizar satisfactoriamente as tarefas que ten encomendadas.
Destinatarios.
Os cursos van dirixidos ós membros das agrupacións de voluntarios de protección civil da Comunidade Autónoma de Galicia.
Inscrición.
A inscrición dos participantes será totalmente gratuíta.
Solicitudes.
1. As persoas que desexen participar nestes cursos deberán presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o 17 de marzo de 1995.
3. As instancias serán enviadas polo presidente da agrupación correspondente á sede da Academia Galega de Seguridade: rúa de Madrid, s/n, Polígono das Fontiñas, 15703 Santiago de Compostela.
Contido.
Os cursos básicos de protección civil están divididos en varios módulos, cada un dos cales abrangue os seguintes contidos:
Módulo I: a protección civil.
Módulo II: os riscos e accidentes.
Módulo III: comunicacións.
Módulo IV: primeiros auxilios.
Duración e datas.
Os cursos celebraranse ó longo do ano 1995, e terán unha duración de 20 horas lectivas.
As súas datas serán en función das solicitudes feitas para cada curso.
Relación de admitidos.
A relación de admitidos publicarase o día 4 de abril de 1995 no taboleiro de anuncios da Academia Galega de Seguridade e no da Secretaría Xeral para a Protección Civil, ou ben poden confirma-la súa asistencia chamando ós teléfonos (981) 56 34 00 ou ben (981) 54 60 00.
Lugar.
Será determinado en función das solicitudes recibidas.
Certificado de aproveitamento.
Ó remate dos cursos entregaráselles un certificado de asistencia e aproveitamento a aquelas persoas que acrediten a súa asistencia continuada a estes, e superen as correspondentes probas de coñecementos.
Modificacións.
A Academia Galega de Seguridade poderá modifica-lo desenvolvemento dos cursos para adaptalos ás necesidades da Administración e ás continxencias que poidan xurdir.
Santiago de Compostela, 2 de febreiro de 1995.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 3 de febreiro de 1995 pola que se declara a veda temporal no encoro de Vilagudín, dos concellos de Cerceda, Ordes e Tordoia (A Coruña).
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 15/02/1995

Considerando a Resolución do 4 de maio de 1994, publicada no DOG nº 104, do 1 de xuño de 1994, pola que se adxudicou a concesión do aproveitamento piscícola do encoro de Vilagudín, sito nos concellos de Cerceda, Ordes e Tordoia, provincia da Coruña, á empresa Galician Fishing Services, INC Galicia Organización de Pesca Recreativa, S.L., por un período de vinte anos, e de acordo co prego de condicións técnicas que rexe a devandita concesión, a proposta do concesionario,
RESOLVO:
Declara-la veda en toda a concesión desde a entrada en vigor da presente orde ata o 28 de febreiro de 1995, permitíndose só as accións de pesca por funcionamento interno do concesionario, por persoas designadas e autorizadas polo mesmo.
Santiago de Compostela, 3 de febreiro de 1995.
Carlos del Álamo Jiménez
Director xeral de Montes e Medio Ambiente Natural
RESOLUCIÓN do 24 de xaneiro de 1995, da Dirección Xeral da Función Pública, pola que se modifican as listas para a cobertura con carácter temporal dos postos correspondentes a persoal laboral da categoría 3 do grupo V da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 15/02/1995

Esta consellería dictou resolución pola que se estima o recurso ínterposto contra o acordo do 5 de agosto de 1994, da Comisión Permanente de Selección de Persoal para a cobertura de postos de traballo reservados a persoal laboral da categoría 3, do grupo V, de conformidade co contido do apartado terceiro do acordo de 26 de maio da dita comisión.
Dado que o carácter da resolución é estimatorio da petición da interesada, procede darlle a debida publicidade á modificación provocada nas listas aprobadas polo devandito acordo, no sentido de figurar:
-Carmen Rubal Fernández
DNI nº 32.255.539.
No posto nº 22 para o ámbito territorial da provincia de Lugo.
En embargo, débese ter en conta que a referida interesada só poderá ser chamada, se é o caso, a ocupar un posto vacante unha vez que rote a totalidade da lista e se chegue de novo á orde de prelación que esta interesada ocupa nela.
En consecuencia, varíase correlativamente a orde de prelación dos solicitantes posteriores na lista correspondente.
Santiago de Compostela, 24 de xaneiro de 1995.
Joaquín López Rúa Soler
Director xeral da Función Pública
ORDE do 2 de xaneiro de 1995 pola que se convoca o Premio das Letras e das Artes de Galicia.
CONSELLERÍA DE CULTURA — III. OUTRAS DISPOSICIÓNS — 16/02/1995

A través do Decreto 288/1994 creouse o Premio das Letras e das Artes de Galicia. Este premio ten como finalidade a de recoñecer e recompensa-lo labor daquelas persoas que co seu traballo creador contribuíron á conservación, á expansión e ó engrandecemento da cultura galega en calquera campo dela.
Por todo isto,
DISPOÑO:
Artigo 1º-Convócase o Premio das Letras e das Artes de Galicia co fin de recoñecer e recompensa-los méritos daquelas persoas que dedicaron gran parte da súa actividade ás letras e ás artes en calquera das súas múltiples manifestacións, con resultado de engrandecemento e afirmación dos valores culturais de Galicia.
Artigo 2º.-O premio está dotado con cinco millóns (5.000.000) de pesetas, podendo concederse, así mesmo, dous accésits de un millón (1.000.000) de pesetas cada un con cargo á partida orzamentaria 10.02.353B.640.10 dos orzamentos xerais da Comunidade Autónoma de Galicia para 1995.
Artigo 3º
1. O premio e os posibles accésits serán indivisibles, e non poderán concederse a título póstumo.
2. O premio pode ser declarado deserto.
Artigo 4º
1. A presentación dos candidatos poderá realizala calquera institución, fundación, academia, federación, asociación ou centro cultural ou de investigación, mediante escrito dirixido ó conselleiro de Cultura ó que se lle xuntará o currículum do candidato.
2. O escrito e o currículum ó que se fai referencia no parágrafo anterior serán presentados no rexistro xeral da Consellería de Cultura ou nos rexistros das delegacións provinciais desta, sen prexuízo do establecido no artigo 38.4º da Lei 30/1992, do 26 de novembro, antes do 15 de marzo do presente ano.
Artigo 5º
1. A resolución ou elección do premio terá lugar o día 17 de maio, Día das Letras Galegas, nun acto institucional.
2. O xurado convocará para este acto os cinco posibles finalistas, seleccionados anteriormente, entre os que se poderán conceder dous accésits de un millón (1.000.000) de pesetas.
Artigo 6º
Tódalas decisións do xurado serán inapelables.
Artigo 7º
As institucións, fundacións, academias, federacións, asociacións, centros culturais ou de investigación que propuxesen candidatos e non resultasen premiados, poderán retira-la documentación presentada no prazo de trinta (30) días naturais contados a partir do seguinte a aquel en que se produza a resolución do premio. Transcorrido este prazo arquivarase sen máis trámite.
Disposicións derradeiras
Primeira.-Facúltase o director xeral de Cultura para dictar, no ámbito das súas competencias, as resolucións precisas para o desenvolvemento desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 2 de xaneiro de 1995.
Víctor Manuel Vázquez Portomeñe
Conselleiro de Cultura
ORDE do 13 de febreiro de 1995 pola que se modifica a do 3 de xaneiro de 1995 na que se establecen as normas para a concesión de axudas para a renovación e modernización da flota pesqueira.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 16/02/1995

Dada a existencia de sectores da flota que faenan en augas distantes da Comunidade Autónoma de Galicia, sen regresar con carácter periódico, nin durante longos períodos de tempo, ó seu porto base, é preciso preve-la forma de realización das certificacións de non inicio e fin de obra nos expedientes de modernización que afectan a estes supostos excepcionais.
Polo que, e tendo en conta que a disposición derradeira primeira do Decreto 278/1994 faculta a Consellería de Pesca, Marisqueo e Acuicultura para dicta-las disposicións necesarias para a súa aplicación e desenvolvemento,
DISPOÑO.
Artigo 1º
Engádeselle á Orde do 3 de xaneiro de 1995 o seguinte texto:
«Disposición adicional única:
Naqueles expedientes de modernización que afecten as embarcacións pesqueiras que faenen habitualmente en mares afastados de Galicia e que non regresen durante longos períodos de tempo ó seu porto base, os interesados poderán solicitarlle ó director xeral de Pesca e Industrias Pesqueiras que os certificados de non inicio e fin de obra, ós que se refire o artigo 9, non sexan expedidos en portos de Galicia, o que poderá ser autorizado, se ben os ditos certificados deberán ser expedidos coa intervención das autoridades consulares españolas na zona de actividades do buque.»
Artigo 2º
A disposición transitoria única da Orde do 3 de xaneiro de 1995 pasa a ser disposición transitoria primeira.
Artigo 3º
Engádeselle á Orde do 3 de xaneiro de 1995 o seguinte texto, como disposición transitoria segunda:
«O prazo de presentación de solicitudes no exercicio de 1995, ó que se refire o parágrafo primeiro do artigo 12 da orde que se modifica, entenderase de quince días hábiles contados a partir da entrada en vigor desta orde.
Disposición derradeira:
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 13 de febreiro de 1995.
Juan Caamaño Cebreiro
Conselleiro de Pesca, Marisqueo e Acuicultura
CORRECCIÓN de erros.-Orde do 19 de decembro de 1994 pola que se prorrogan 21 bolsas de colaboración nos distintos proxectos de investigacións que se están a desenvolver no Centro de Investigación Lingüísticas e Literarias Ramón Piñeiro.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/02/1995

Advertido erro na devandita orde, publicada no DOG nº 7, do 11 de xaneiro de 1995, cómpre face-las seguintes rectificacións:
No anexo I da referida orde, onde di: «Regueiro Cuba, Armando», debe dicir: «Requeijo Cuba, Armando».
No mesmo anexo debe desaparece-lo nome de «Santos Paz, José Carlos», por ter renunciado á prórroga da citada bolsa, pasando directamente de Ron Fernández, Xosé Xabier a Sierra Veloso, Xurxo.
RESOLUCIÓN do 3 de febreiro de 1994, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente A.T. 27/1993).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 14/02/1995

Visto o expediente incoado nesta delegación provincial por instancia de Forjados Hermanos Durán, con domicilio en Santiago de Ribarteme, As Neves,
no que solicita autorización para instalar L.M.T. e C.T. en Santiago de Ribarteme, concello das Neves, e cumpridos os trámites de información pública que determina o artigo noveno do Decreto 2.617/1966, do 20 de outubro, sen que se presentase oposición nin obxección ningunha á citada solicitude,
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizarlle a Forjados Hermanos Durán a instalación de L.M.T. e C.T. en Santiago de Ribarteme, concello das Neves.
Esta autorización non supón a aprobación do proxecto.
Pontevedra, 3 de febreiro de 1994.
Ramón Álvarez Abad
Delegado provincial de Pontevedra
ORDE do 19 de xaneiro de 1995 pola que se integra no Colexio Público Rural Agrupado de Gondomar o Centro de Educación Preescolar de Ervillas (Gondomar).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/02/1995

Examinado o expediente incoado pola mestra do Centro de Educación Preescolar de Ervillas polo que solicita a integración no Colexio Público Rural Agrupado de Gondomar.
Vistos o Decreto 63/1988, do 17 de marzo (DOG do 8 de abril), a orde do 14 de abril (DOG do 13 de maio) e demais normas que lle son de aplicación.
Tendo en conta que tódolos documentos xustifican a dita integración.
Esta consellería, por proposta da súa Delegación Provincial de Pontevedra,
DISPÓN:
Integrar no Colexio Público Rural Agrupado de Gondomar o Centro de Educación Preescolar de Ervillas, segundo os datos que figuran no anexo.
Santiago de Compostela, 19 de xaneiro, de 1995.
Juan Piñeiro Permuy
Conselleiro de Educación e Ordenación
Universitaria
ANEXO
Concello: Gondomar.
Localidade: Peiticeiros.
Centro: Colexio Público Rural Agrupado de Gondomar.
Código do centro: 360210000.
Zona educativa: Gondomar-Peiticeiros.
Modificación: intégrase neste Centro de Educación Preescolar de Ervillas, código 360G0NO2, e polo tanto este centro desaparece como tal.
ORDE do 27 de xaneiro de 1995 pola que se incrementa a contía das bolsas predoutorais concedidas por ordes da Consellería de Educación e Ordenación Universitaria do 30 de setembro, 31 de outubro e 20 de decembro de 1994 (DOG do 21 de outubro, 21 de novembro de 1994 e 9 de xaneiro de 1995).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/02/1995

Por ordes da Consellería de Educación e Ordenación Universitaria do 30 de setembro, 31 de outu
bro e 20 de decembro de 1994, concedéronse as prórrogas (primeira e segunda) e as novas adxudicacións das bolsas predoutorais. No artigo 2º das devanditas ordes establécese a posibilidade de modifica-la contía destas bolsas a partir de xaneiro de 1995 co fin de consegui-la súa total homologación coas de formación do persoal investigador (FPI) que convoca o Ministerio de Educación e Ciencia, no caso de que o citado organismo modificara para o ano 1995 as contías establecidas para o ano 1994.
Considerando que a Secretaría de Estado de Universidades e Investigación por Resolución do 15 de novembro de 1994 (BOE 23-11-1994) estableceu a contía das bolsas de FPI para o ano 1995 en 106.000 ptas./mes, esta consellería
DISPÓN:
Artigo 1º.-Acórdase fixa-la contía mensual das bolsas predoutorais (prórrogas e novas), concedidas por ordes da Consellería de Educación e Ordenación Universitaria do 30 de setembro, do 31 de outubro e do 20 de decembro de 1994 (DOG do 21 de outubro, 21 de novembro de 1994 e 9 de xaneiro de 1995), en 106.000 ptas. mensuais brutas a partir do 1 de xaneiro de 1995. Este incremento será financiado con cargo á partida orzamentaria 07.05.431A.480.00 do orzamento de gastos da Dirección Xeral de Universidades e Investigación para o ano 1995.
Artigo 2º.-A presente disposición pon fin á vía administrativa segundo o disposto no artigo 109.c) da Lei 30/1992, de réxime xurìdico das administracións públicas e do procedemento administrativo común.
Santiago de Compostela, 27 de xaneiro de 1995.
Juan Piñeiro Permuy
Conselleiro de Educación e Ordenación
Universitaria
ORDE do 6 de febreiro de 1995 pola que se exclúe do catálogo dos de utilidade pública o monte Castelo-Pico Sacro, do termo municipal de Boqueixón (A Coruña).
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 21/02/1995

De conformidade co establecido no artigo 43 do Regulamento de montes e o Real decreto 1.535/1984, do
20 de xuño, polo que se transfiren á Comunidade Autónoma de Galicia competencias en materia de conservación da natureza, por petición do Concello de Boqueixón e logo de proposta da Dirección Xeral de Montes e Medio Ambiente Natural, esta consellería
DISPÓN:
Primeiro.-Acepta-la petición do Pleno do Concello de Boqueixón, en sesión extraordinaria do día 24 de setembro de 1994, e excluír do catálogo de utilidade pública o monte Castelo-Pico Sacro que figuraba cos números 340 e 341 e cunha superficie aproximada de 900 hectáreas por non cumpri-los requisitos establecidos no artigo 25 do Regulamento de montes.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Contra a presente orde, que esgota a vía administrativa, e de conformidade co disposto na Lei reguladora da xurisdicción contencioso-administrativa, poderase interpor recurso contencioso-administrativo no prazo de dous meses a partir do día seguinte ó da súa publicación no Diario Oficial de Galicia perante o Tribunal Superior de Xustiza de Galicia.
Santiago de Compostela, 6 de febreiro de 1995.
P.D. (Orde 13-12-1993)
Antonio Luis Rosón Pérez
Secretario xeral da Consellería de Agricultura,
Gandería e Montes
RESOLUCIÓN do 1 de febreiro de 1995 pola que se inscribe a Confraternita di Sam Jacopo di Compostella no Rexistro de Entidades de Promoción do Camiño de Santiago.
CONSELLERÍA DE CULTURA — III. OUTRAS DISPOSICIÓNS — 21/02/1995

Examinada a solicitude de inscrición no Rexistro de Entidades de Promoción do Camiño de Santiago, presentada pola Confraternita di Sam Jacopo di Compostella, de data 2 de decembro de 1994.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Dirección Xeral de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Confraternita di Sam Jacopo di Compostella quede inscrita no Rexistro de Entidades de Promoción do Camiño de Santiago co número 030.
Santiago de Compostela, 1 de febreiro de 1995.
Víctor Manuel Vázquez Portomeñe
Conselleiro de Cultura
ORDE do 2 de febreiro de 1995 pola que se aproba o cambio de dominio da batea Amagobas nº 7 e tres máis.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 21/02/1995

Vistos os expedientes de cambio de dominio que a continución se mencionan, instruídos para efectos de transmisión das concesións administrativas pertinentes e dos establecementos que as amparan; tendo en conta que os interesados obtiveron autorización previa prevista no artigo 59 da Lei 6/1993, do 11 de maio, de pesca de Galicia (DOG nº 101, do 31 de maio) e que foi acreditada a transmisión de dereitos e aboados os impostos correspondentes.
Esta consellería, en virtude das atribucións conferidas, á vista dos informes favorables do Servicio Xurídico e de Planificación, acordou acceder ó solicitado, proclamando a nova titularidade das concesións e establecementos que se relacionan a continuación:
Denominación da batea: Amagobas nº 7.
Cultivo: mexillón.
Localización: cuadrícula nº 40, Cangas «C».
Data de concesión: 7~2-1958 (BOE nº 60).
Data do remate da última prórroga: 11-3-2003.
Anterior concesionario: Manuel Portela García.
Novo titular da concesión: Mejillones Pilo, S.L.
Denominación da batea: Isabel nº 1.
Cultivo: mexillón.
Localización: cuadrícula nº 18, Cangas «D».
Data de concesión: 14-3-1967 (BOE nº 77).
Data do remate da última prórroga: 31-3-1997. Anterior concesionario: Manuel Portela García.
Novo titular da concesión: Mejillones Pilo, S.L.
Denominación da batea: Machus nº 8.
Cultivo: mexillón.
Localización: cuadrícula nº 41, Cangas «C».
Data de concesión: 21-9-1966 (BOE nº 237).
Data do remate da última prórroga: 4-10-1996
Anterior concesionario: Manuel Portela García.
Novo titular da concesión: Mejillones Pilo, S.L.
Denominación da batea: Machus nº 9.
Cultivo: mexillón.
Localización: cuadrícula nº 34, Cangas «C».
Data de concesión: 21-9-1966 (BOE nº 237).
Data do remate da última prórroga: 4-10-1996.
Anterior concesionario: Manuel Portela García.
Novo titular da concesión: Mejillones Pilo, S.L.
Os novos titulares concesionarios quedan subrogados nos mesmos dereitos e abrigas dos anteriores concesionarios, así como abrigados ó cumprimento das disposicións legais vixentes que lles sexan aplicables e de categoría suficiente.
Vigo, 2 de febreiro de 1995.
P.D. (Orde 27-6-1990)
Amancio Landin Jaráiz
Delegado territorial de Vigo (Pontevedra)
RESOLUCIÓN do 1 de decembro de 1994, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número 82/1994).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 21/02/1995

Vistos os expedientes incoados pola empresa Hidroeléctrica de Laracha, S.L., con enderezo na r/ Tte. Xeneral Gómez Zamalloa, 9-1º E, 15005 A Coruña, para a autorización administrativa e aprobación do proxecto de execución da instalación que segue:
-Liña eléctrica aérea de media tensión, a 15/20 kV, sobre apoios de formigón e con conductor LA-30, de 188 metros de lonxitude, con orixe na liña Villamir-Vista Alegre (expte 7.597) e remate no C.T. que se vai instalar en Taboas.
-Centro de transformación aéreo sobre apoio de formigón, de 50 kVA e tensións 15-20/0,380-0,220 kV, en Taboas, e rede de baixa tensión sobre apoios de formigón e conductor RZ de 225 metros de lonxitude. Laracha.
Cumpridos os trámites ordenados nos capítulos III e IV do Decreto 2.617/1966, do 20 de outubro, sobre autorización de instalacións eléctricas, esta delegación provincial resolveu:
Autorizar e aproba-lo proxecto de execución das devanditas instalacións, nas que as características axustaranse en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 1 de decembro de 1994.
Juan I. Lizaur Otero
Delegado provincial da Coruña
ORDE do 14 de febreiro de 1995 pola que se declara de interese galego a Fundación para o Desenvolvemento da Comarca do Salnés e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 21/02/1995

Con data 1 de febreiro de 1995 publicouse no Diario Oficial de Galicia a orde da Consellería da Presidencia e Administración Pública do 10 de xaneiro de 1995 pola que se clasifica como mixta a Fundación para o Desenvolvemento da Comarca do Salnés, adscribíndoa á Consellería da Presidencia e Administración Pública, que terá que exercer plenamente o protectorado sobre ela.
O padroado da fundación, en sesión extaordinaria celebrada o día 9 de decembro de 1994, adoptou por unanimidade acordo de modifica-los artigos 17.1, 17.2 e 17.5 dos estatutos, engadindo ademais un novo artigo 23.bis), que integrará a sección terceira do capítulo IV, do consello asesor, e faculta-lo presidente, vicepresidente e o secretario da fundación para que calquera deles, indistintamente, eleven a públicos os acordos tomados.
Esta fundación, ó abeiro do establecido no artigo 5 dos seus estatutos, ten por obxecto pór en marcha as accións xenéricas enunciadas no Plan de Desenvolvemento Comarcal, deseñando programas, solicitando a súa implementación ós organismos correspondentes e animando e incentivando a participación dos sectores e axentes económicos e sociais ós que vai dirixido.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o réxime de organización e funcionamento do protectorado das fundacións de interese galego,
DISPOÑO:
Artigo único.
1.-Declarar de interese galego a Fundación para o Desenvolvemento da Comarca do Salnés, ó cumpriren os seus estatutos as prescricións que para tal efecto sinala a vixente lexislación en materia de fundacións de interese galega.
2.-Ordena-la inscrición da Fundación para o Desenvolvemento da Comarca do Salnés no Rexistro de Fundacións de Interese Galego, sección da Consellería da Presidencia e Administración Pública,
para os efectos constitutivos que sinala a Lei 7/1983, do 22 de xuño, do réxime das fundacións de interese galego, modificada pola Lei 11/1991, do 8 de novembro.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 14 de febreiro de 1995.
Dositeo Rodríguez Rodríguez
Conselleiro da Presidencia e Administración Pública
ORDE do 14 de febreiro de 1995 pola que se declara de interese galego a Fundación para o Desenvolvemento da Comarca de Arzúa e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 21/02/1995

Con data 2 de febreiro de 1995 publicouse no Diario Oficial de Galicia a orde da Consellería da Presidencia e Administración Pública do 17 de xaneiro de 1995 pola que se clasifica como mixta a Fundación para o Desenvolvemento da Comarca de Arzúa, adscribíndoa á Consellería da Presidencia e Administración Pública, que terá que exercer plenamente o protectorado sobre ela.
O padroado da fundación, en sesión extraordinaria celebrada o día 19 de decembro de 1994, adoptou por unanimidade acordo de modifica-los artigos 17.1, 17.2 e 17.5 dos estatutos, engadindo ademais un novo artigo 23.bis), que integrará a sección terceira do capítulo IV, do consello asesor, e faculta-lo presidente, vicepresidente e o secretario da fundación para que calquera deles, indistintamente, eleven a públicos os acordos tomados.
Esta fundación, ó abeiro do establecido no artigo 5 dos seus estatutos, ten por obxecto pór en marcha as accións xenéricas enunciadas no Plan de Desenvolvemento Comarcal, desdeñando programas, solicitando a súa implementación ós organismos correspondentes e animando e incentivando a participación dos sectores e axentes económicos e sociais ós que vai dirixido.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o réxime de organización e funcionamento do protectorado das fundacións de interese galego,
DISPOÑO:
Artigo único.
1.-Declarar de interese galego a Fundación para o Desenvolvemento da Comarca de Arzúa, ó cumpriren os seus estatutos as prescricións que para tal efecto sinala a vixente lexislación en materia de fundacións de interese galega.
2.-Ordena-la inserción da Fundación para o Desenvolvemento da Comarca de Arzúa no Rexistro de Fundacións de Interese Galego, sección da Consellería da Presidencia e Administración Pública, para os efectos constitutivos que sinala a Lei 7/1983, do 22 de xuño, do réxime das fundacións de interese galego, modificada pola Lei 11/1991, do 8 de novembro.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 14 de febreiro de 1995.
Dositeo Rodríguez Rodríguez
Conselleiro da Presidencia e Administración Pública
RESOLUCIÓN do 12 de xaneiro de 1995, da Delegación Provincial de Lugo, pola que se autoriza o establecemento da instalación eléctrica que se cita. (Expediente 4.111 A.T.)
CONSELLERÍA DE INDUSTRIA E COMERCIO — III. OUTRAS DISPOSICIÓNS — 15/02/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Ourense, en solicitude de autorización para instalar L.M.T., C.T. e R.B.T. Lampaza, Francos e outros nos concellos de Monforte e Sober, e cumpridos os trámites de información pública que determina o artigo 9 do Decreto 2.617/1966, do 20 de outubro, sen que se presentase oposición nin obxección ningunha á citada solicitude,
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizarlle a Unión Eléctrica-Fenosa, S.A. a instalación de liña de media tensión a 20 kV, orixe no C.T. Ceceda e final no C.T. Vilar de Mouros, cunha lorixitude de 3.617 metros, conductor LA-56, apoios de formigón e metálicos. Centro de transformación Vilar de Mouros, de 50 kVA, aéreo, 20.000, 400/231±2,5±5%. Rede de baixa tensión de 249 metros de lonxitude, conductores RZ-95-50-25.
Liña de media tensión a 20 kV, orixe no C.T. Vilar de Mouros e final no C.T. Palleiros, cunha lonxitude de 307 metros, conductor LA-56, apoios de formigón e metálicos. Centro de transformación Palleiros, aéreo, 50 kVA, 20.000, 400/231±2,5±5%. Rede de baixa tensión de 1.128 metros, conductores RZ-95-50-25, nos concellos de Monforte e Sober.
Liña de media tensión a 20 kV, orixe na L.M.T. de Vilar de Mouros e final no C.T. Lampaza, cunha lonxitude de 36 metros, conductor LA-56, apoios de formigón. Centro de transformación, aéreo, 50 kVA, 20.000, 400/231±2,5±5%. Redes de baixa tensión de 256 metros de lonxitude, conductores RZ-95-50-25.
Liña de media tensión a 20 kV, orixe na L.M.T. a C.T. Lampaza e final no C.T. Francos, cunha lonxitude de 109 metros, conductor LA-56, apoios de formigón. Centro de transformación en Francos, aéreo, 50 kVA, 20.000, 400/231±2,5±5%. Redes de baixa tensión de 388 metros e conductores RZ-95-50-25.
Liña de media tensión a 20 kV, conductor LA-56, apoios de formigón, orixe na L.M.T. a C.T. Vilar de Mouros e final no C.T. Colado, cunha lonxitude de 824 metros. Centro de transformación en Colado, aéreo, 50 kVA, 20.000, 400/231±2,5±5%. Rede de baixa tensión de 172 metros de lonxitude e conductores RZ-95-50-25.
Esta autorización non supón a aprobación do proxecto.
Lugo, 12 de xaneiro de 1995.
Jesús Bendaña Suárez
Delegado provincial de Lugo
DECRETO 49/1995, do 24 de febreiro, polo que se acorda encargar do despacho de asuntos da Presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 27/02/1995

Con motivo da viaxe do presidente da Xunta de Galicia á República Oriental do Uruguai, é necesario prove-la substitución durante o tempo da súa ausencia.
Polo tanto, en uso das atribucións que me confire artigo 26.7 da Lei 1/1983, do 22 de febreiro, reguladora da Xunta e do seu presidente.
DISPOÑO:
Artigo único:
Durante a ausencia do presidente da Xunta de Galicia, con motivo da súa viaxe á República Oriental do Uruguai, encárgaselle o despacho de asuntos da Presidencia, desde o día vintesete de febreiro ata o seu regreso ó conselleiro da Presidencia e Administración Pública.
Santiago de Compostela, vintecatro de febreiro de mil novecentos noventa e cinco.
Manuel Fraga Iribarne
Presidente
RESOLUCIÓN do 6 de febreiro de 1995, da Delegación Provincial de Pontevedra, pola que se dispón a inscrición no rexistro e a publicaci6n no Diario Oficial de Galicia da revisión salarial do convenio colectivo da empresa denominada Empresa Pereira, S.L.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 23/02/1995

Visto o expediente de revisión salarial do convenio colectivo para a empresa denominada Empresa Pereira, S.L., domiciliada na provincia de Pontevedra, que tivo entrada nesta delegación provincial o día 24-1-95, subscrito en representación da parte económica por unha representación da empresa, e da parte social polos delegados de persoal o día 22-1-94, de conformidade co disposto nos artigos 2 e 3 do texto do citado convenio colectivo, artigo 90, 2 e 3 da Lei 8/1980, do 10 de marzo, do Estatuto dos traballadores, Real decreto 1.040/1981, do 22 de maio, sobre rexistro e depósito de convenios colectivos de traballo, e Real decreto 2.412/1982, do 24 de xullo, sobre traspaso de funcións e servicios
da Administración do Estado á Comunidade Autónoma de Galicia en materia de traballo, a Delegación da Consellería de Xustiza, Interior e Relacións Laborais da provincia de Pontevedra.
ACORDA:
Primeiro.-Ordena-la súa inscrición no Libro de Rexistros de Convenios Colectivos de Traballo desta delegación provincial, e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación (SMAC).
Terceiro.-Dispoñe-la súa publicación no Diario Oficial de Galicia.
Vigo, 6 de febreiro de 1995.
Antonio Coello Bufill
Delegado provincial de Pontevedra
RESOLUCIÓN do 3 de febreiro de 1995, da Delegación Provincial de Pontevedra, pola que se dispón a inscrición no rexistro e a publicación no Diario Oficial de Galicia da revisión salarial do convenio colectivo do sector de industrias siderometalúrxicas de Pontevedra sen convenio propio.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 23/02/1995

Visto o expediente de revisión salarial do convenio colectivo para o sector de industrias siderometalúrxi
cas de Pontevedra sen convenio propio, que tivo entrada nesta delegación provincial o día 23-1-95, subscrito pola comisión paritaria do mesmos o día 3-8-94. De conformidade co disposto no artigo 16 do texto do citado convenio colectivo, artigo 90, 2 e 3, da Lei 8/1980, do 10 de marzo, do estatuto dos traballadores; Real decreto 1.040/1981, do 22 de maio, sobre rexistro e depósito de convenios colectivos de traballo, e Real decreto 2.412/1982, do 24 de xullo, sobre traspaso de funcións e servicios da Administración do Estado á Comunidade Autó
norna de Galicia en materia de traballo, esta Delegación da Consellería de Xustiza, Interior e Relacións Laborais da provincia de Pontevedra,
ACORDA:
Primeiro: ordena-la súa inscrición no Libro de Rexistro de Convenios Colectivos de Traballo obrante nesta delegación provincial, e a notificación ás representacións económica e social da comisión negociadora.
Segundo: ordena-lo seu depósito no Servicio de Relacións Laborais, Sección de Mediación, Arbitraxe e Conciliación (S.M.A.C.)
Terceiro: dispoñe-la súa publicación no Diario Oficial de Galicia.
En Vigo, tres de febreiro de mil novecentos noventa e cinco.
Antonio Coello Bufill
Delegado provincial de Pontevedra
RESOLUCIÓN do 15 de febreiro de 1995 pola que se anuncia a apertura do prazo de presentación de solicitudes para acollerse ás medidas previstas no Decreto 133/1994, do 13 de maio, de regularización de situacións de ocupantes e cambio de réxime nas vivendas de promoción pública.
INSTITUTO GALEGO DA VIVENDA E SOLO — III. OUTRAS DISPOSICIÓNS — 27/02/1995

De acordo co establecido no artigo 3 do Decreto 133/1994, do 13 de maio, as solicitudes de amortización anticipada de vivendas en acceso diferido, de regularización de ocupantes ou de cambio de réxime de arrendamento a compravenda presentaranse dentro do prazo e para os grupos ou expedientes de promoción que determine o director xeral do Instituto Galego da Vivenda e Solo.
En consecuencia
DISPOÑO:
Ábrese un período de 90 días naturais, contados a partir do seguinte ó da publicación deste anuncio no DOG para que os titulares ou os ocupantes reais dos grupos de vivendas de promoción pública que a continuación se relacionan presenten as solicitudes.
As solicitudes deberán presentarse no modelo normalizado que figura como anexo da presente resolución acompañado da documentación que se solicita en cada caso.
Para efectos de fixa-lo prezo de venda ó que se refire o artigo 5 do Decreto 133/1994, do 13 de maio, cando a data de cualificación definitiva sexa posterior á data de primeira ocupación tomarase esta última como data de referencia.
Santiago de Compostela, 15 de febreiro de 1995.
José Antonio Gil Sotres
Director xeral do Instituto Galego da Vivenda e
Solo
RESOLUCIÓN do 12 de xaneiro de 1995 pola que se lle concede a acreditación de laboratorio de ensaios para o control de calidade da construcción ó laboratorio Investigación y Control, Lugo, S.L. (INVECO) con domicilio na avenida da Coruña, 16. 27298 Lugo.
INSTITUTO GALEGO DA VIVENDA E SOLO — III. OUTRAS DISPOSICIÓNS — 27/02/1995

De acordo co establecido no artigo 2 do Decreto 441/1990, do 6 de setembro (DOG do 24 de setembro de 1990), a orde do MOPU do 15 de febreiro (BOE do 27 de febreiro de 1990) e a orde do MOPU do 5 de xullo (BOE do 4 de setembro de 1990), e por proposta da Dirección Técnica de Construccións e con informe favorable do LACACE, conforme establecen os artigos 12.g e 20.a do Decreto 108/1991, do 27 de marzo (BOE do 12 de abril), a Dirección Xeral do Instituto Galego da Vivenda e Solo resolveu:
Concederlle a acreditación de laboratorio de ensaios para o control da calidade da construcción ó laboratorio INVECO, S.L, con enderezo na estrada da Coruña, 16. 27.298 Lugo, polo prazo e condicións a que se refire o artigo 4 do Decreto 44/1990, do 6 de setembro, na área de: ST- «Área de toma de mostras inalteradas, ensaios e probas in situ de solos», co número 15048ST94.
O que se fai público para xeral coñecemento.
Santiago de Compostela, 12 de xaneiro de 1995.
José Antonio Gil Sotres
Director xeral do Instituto Galego da Vivenda e Solo
RESOLUCIÓN do 24 de xuño de 1994 que autoriza o establecemento da instalación eléctrica co expediente número 8/1994 AT.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 27/02/1995

Visto o expediente incoado na Sección de Industria desta delegación provincial, por petición de Eléctrica de Alberguería, S.A., con domicilio para efectos de notificación na r/. Sáenz Díez, 29 (Ourense), no que solicita autorización e declaración de utilidade pública para o establecemento dunha instalación eléctrica de alta tensión, e cumpridos os trámites regulamentarios ordenados no capítulo III do Decreto 2.617/1966, sobre autorización de instalacións eléctricas, e no capítulo III do Regulamento aprobado polo Decreto 2.619/1966, sobre expropiación forzosa e sanción en materia de instalacións eléctricas, e conforme o disposto no Real decreto 2.563/1982, do 24 de xullo, sobre traspaso de funcións e servicios da Administración do Estado á Comunidade Autónoma galega en materia de industria, enerxía e minas.
Esta delegación provincial resolveu:
Autorizar a Eléctrica de Alberguería, S.A. o establecemento da instalación eléctrica coas seguintes características principais:
Liña aérea, a 20-kV de 2.803 m de lonxitude, en conductor LA-110 sobre apoios de formigón, derivada desde a mini-central de Santa Cruz (O Bolo) e finalizará no apoio número 276 da liña Larouco-Viana (propiedade de Unión Eléctrica-Fenosa, S.A.).
Declarar, a utilidade pública da instalación eléctrica que se autoriza para os efectos sinalados na Lei 10/1966, sobre expropiación forzosa e sancións en materia de instalacións eléctricas e o seu regulamento de aplicación do 20 de outubro de 1966.
Esta instalación non poderá entrar en servicio mentres non conte o peticionario dela coa aprobación do seu proxecto de execución, logo do cumprimento dos trámites que se sinalan no capítulo IV do citado Decreto 2.617/1966, do 20 de outubro.
Ourense, 24 de xuño de 1994.
Alfredo Cacharro Pardo
Delegado provincial de Ourense
RESOLUCIÓN do 21 de febreiro de 1995 pola que se anuncia o cambio de emprazamento do lugar de realización da xornada de estudio sobre relacións colectivas.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 27/02/1995

Debido ó moi crecido número de inscricións á xornada de estudio sobre relacións colectivas (páxina 1.346 do DOG nº 33, do 16 de febreiro), faise público que o lugar de realización desta actividade será na Aula de Cultura da Caixa de Aforros de Ourense, na Avenida de Pontevedra nº 7 da citada cidade.
Santiago de Compostela, 21 de febreiro de 1995.
Jaime Rodríguez-Arana Muñoz
Director da Escola Galega de Administración
Pública
RESOLUCIÓN do 19 de xaneiro de 1995, da Delegación Provincial de Lugo, pola que se autoriza o establecemento da instalación eléctrica que se cita (Expediente 4.098 A.T.)
CONSELLERÍA DE INDUSTRIA E COMERCIO — III. OUTRAS DISPOSICIÓNS — 27/02/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Ourense, r/ Sáenz Díez, 95, en solicitude de autorización para instalar mellora da subministración en varios lugares do concello de Friol, e cumpridos os trámites de información pública que determina o artigo noveno do Decreto 2.617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes,
RESOLVEU:
Autorizar a Unión Eléctrica-Fenosa, S.A. a instalación de liña de media tensión ó C.T. de Agruñas, con orixe na L.M.T. ó C.T. Ousá e final no C.T. da Agruña, de 1.743 metros de lonxitude, con apoios de formigón e conductor LA-56. Liña de M.T. ó C.T. de Portela, con orixe no apoio anterior ó C.T. de Portela e final no C.T. de Portela, de 1.592 metros, con conductor LA-56 e apoios de formigón. Liña de M.T. ó C.T. de Castro, con orixe na L.M.T. ó C.T. de Vilafiz e final no C.T. de Castro, de 726 metros de lonxitude, con conductor LA-56 e apoios de formigón. Liña de M.T. ó C.T. de Roma, con orixe na L.M.T. ó C.T. de Vilafiz e final no C.T. de Roma, de 51 metros de lonxitude, con conductor LA-956, apoios de formigón. Centros de transformación a intemperie, de 50 kVA cada un, 20.000/400-321 ±2,5±5%. Redes de baixa tensión de 9.315 metros de lonxitude e conductores RZ-95-50-25; 2x25, en Agruña, Rexidoira, Portela, Arga, Cabeza de Vaca, Castro, Cancela, Sta. Eufemia, Roma e Meigonte, no
concello de Friol.
Esta autorización non supón a aprobación do proxecto.
Lugo, 19 de xaneiro de 1995.
Jesús Bendaña Suárez
Delegado provincial de Lugo